**-1-**

**รายงานการประชุมสภาองค์การบริหารส่วนตำบลบางเตย**

**สมัยสามัญ สมัยที่ 3 ครั้งที่ 1 / 2559**

**วันอังคารที่ 2 สิงหาคม 2559 เวลา 09.30 น.**

**ณ ห้องประชุมสภาองค์การบริหารส่วนตำบลบางเตย (ชั้น 2)**

**...............................................................**

**เปิดประชุมเวลา 09.30 น.**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

นายมานพ เฟื่องบางหลวง การประชุมสภาองค์การบริหารส่วนตำบลบางเตยครั้งนี้เป็นการประชุมสภา

(ประธานสภาฯ) องค์การบริหารส่วนตำบลบางเตย สมัยสามัญ สมัยที่ 3 ครั้งที่ 1 / 2559 เพื่อพิจารณาโอนงบประมาณรายจ่ายประจำปีงบประมาณ พ.ศ.2559 และการพิจารณา(ร่าง)ข้อบัญญัติงบประมาณรายจ่ายประจำปีงบประมาณ พ.ศ.2560 ในวาระที่ 1 และเรื่องอื่นๆที่เกี่ยวข้อง ได้แก่ การพิจารณาแต่งตั้งคณะกรรมการสภาท้องถิ่น (คณะกรรมการแปรญัตติร่างข้อบัญญัติ) รวมทั้งข้อราชการอื่นๆ

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบลบางเตย**

 **สมัยวิสามัญ สมัยที่ 1 ประจำปี 2559 เมื่อวันอังคารที่ 12 กรกฎาคม 2559**

นายมานพ เฟื่องบางหลวง ขอเชิญสมาชิกสภาฯทุกท่านได้ตรวจรายงานการประชุมสภาองค์การบริหาร

(ประธานสภาฯ) ส่วนตำบลบางเตย สมัยวิสามัญ สมัยที่ 1 ประจำปี 2559 ว่ามีข้อความใดต้องมีการเปลี่ยนแปลงหรือแก้ไข หรือเพิ่มเติมหรือไม่ ก่อนที่จะมีการลงมติรับรองรายงานการประชุมฯ ต่อไป และขอเชิญเลขานุการสภาฯ คุณธนิศา รอดรักวงศ์ไท เลขานุการสภาฯ ชี้แจงรายละเอียดเพิ่มเติม

นางธนิศา รอดรักวงศ์ไท รายงานการประชุมสภาองค์การบริหารส่วนตำบลบางเตยครั้งที่ผ่านมา ได้ผ่าน

(เลขานุการสภาฯ) การตรวจรายงานการประชุมจากคณะกรรมการสภาท้องถิ่นคือ คณะกรรมการ

 ตรวจรายงานการประชุมสภาแล้ว แต่ยังอาจจะต้องมีการแก้ไขเพิ่มเติม จึงขอให้

 สมาชิกสภาฯ ได้ร่วมกันตรวจสอบและพิจารณาอีกครั้ง

นายมานพ เฟื่องบางหลวง มีท่านใดจะขอแก้ไขเพิ่มเติมอีกหรือไม่

(ประธานสภาฯ)

/ที่ประชุม...

-2-

ที่ประชุม ไม่มีผู้ใดขอแก้ไขเพิ่มเติมอีก

นายมานพ เฟื่องบางหลวง เมื่อไม่มีท่านใดจะขอแก้ไขหรือเพิ่มเติมอีก ก็ขอมติที่ประชุมรับรองรายงาน

(ประธานสภาฯ) การประชุมสภาฯ สมัยวิสามัญ สมัยที่ 1 ประจำปี 2559

ที่ประชุม มีมติเป็นเอกฉันท์รับรองรายงานการประชุมสภาฯ สมัยวิสามัญ สมัยที่ 1 ประจำปี 2559

 เมื่อวันที่ 12 กรกฎาคม 2559

 - เห็นชอบ 14 เสียง

 - ไม่เห็นชอบ - เสียง

 - งดออกเสียง - เสียง

 ขณะนั้นมีสมาชิกสภาในที่ประชุม 14 ท่าน

**ระเบียบวาระที่ 3 เรื่องกระทู้ถาม (ถ้ามี)**

นายมานพ เฟื่องบางหลวง มีสมาชิกสภาฯ ท่านใดจะเสนอกระทู้ถามหรือไม่

(ประธานสภาฯ)

ที่ประชุม ไม่มี

นายมานพ เฟื่องบางหลวง เมื่อไม่มีก็ขอเข้าสู่วาระการประชุมในลำดับต่อไป

(ประธานสภาฯ)

**ระเบียบวาระที่ 4 เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ**

นายมานพ เฟื่องบางหลวง เรื่องที่คณะกรรมการสภาท้องถิ่นตั้งขึ้นพิจารณาแล้วเสร็จ มีเพียงเรื่องเดียว

(ประธานสภาฯ) คือ เรื่องการตรวจรายงานการประชุมสภาฯ สมัยวิสามัญ สมัยที่ 1ประจำปี 2559 ตามเอกสารการตรวจรายงานการประชุมฯ ที่แจกให้แล้ว

ที่ประชุม รับทราบ

**ระเบียบวาระที่ 5 เรื่องที่เสนอใหม่**

 **5.1 การพิจารณา (ร่าง) ข้อบัญญัติงบประมาณรายจ่ายประจำปีงบประมาณ พ.ศ. 2560 ในวาระที่ 1**

นายมานพ เฟื่องบางหลวง ขอเชิญนายกองค์การบริหารส่วนตำบลบางเตยชี้แจงรายละเอียดแห่งร่างข้อบัญญัติ

(ประธานสภาฯ) งบประมาณรายจ่ายประจำปีงบประมาณ พ.ศ. 2560

นายวิทยา ชิวค้า เพื่อให้การดำเนินงานตามนโยบายของผู้บริหาร อบต.บางเตยที่ได้วางแผนไว้ตาม

(นายกอบต. บางเตย) แผนพัฒนา อบต.บางเตย ตลอดปีงบประมาณพ.ศ.2560 จึงขอเสนอร่างข้อบัญญัติ

/งบประมาณ...

-3-

 งบประมาณรายจ่ายประจำปีงบประมาณพ.ศ.2560 เพื่อให้สมาชิกสภา อบต.บางเตย พิจารณาเห็นชอบขอให้เจ้าหน้าที่วิเคราะห์นโยบายและแผนชี้แจงรายละเอียดเพิ่มเติมต่อสภาฯน.ส.สวิตตา ตุ่นอินทร์ คำแถลงงบประมาณประกอบงบประมาณ รายจ่ายประจำปีงบประมาณ พ.ศ. 2560

(เจ้าหน้าที่วิเคราะห์ฯ) เรียนท่านประธานสภาฯ และสมาชิกสภาองค์การบริหารส่วนตำบลบางเตย บัดนี้ ถึงเวลาที่ผู้บริหารขององค์การบริหารส่วนตำบลบางเตย จะได้เสนอร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบลบางเตยอีกครั้งหนึ่ง ฉะนั้นในโอกาสนี้ คณะผู้บริหารองค์การบริหารส่วนตำบลบางเตยจึงขอกล่าวให้ท่านประธานสภาฯ สมาชิกสภาฯ ทุกท่านได้ทราบถึงสถานะการคลัง ตลอดจนหลักการ และแนวนโยบายการดำเนินการในปีงบประมาณ พ.ศ. 2560 ดังต่อไปนี้

**บันทึกหลักการและเหตุผล**

**ประกอบร่างข้อบัญญัติงบประมาณรายจ่ายประจำปีงบประมาณ พ.ศ.2560**

**ขององค์การบริหารส่วนตำบลบางเตย อำเภอสามพราน จังหวัดนครปฐม**

--------------------------

**หลักการ**

งบประมาณรายจ่ายทั้งสิ้น ยอดรวม 70,000,000 บาท

แยกรายละเอียดตามแผนงานได้ดังนี้

ด้านการบริหารทั่วไป

 แผนงานบริหารทั่วไป จำนวน 18,319,570 บาท

 แผนงานการรักษาความสงบภายใน จำนวน 3,934,000 บาท

ด้านบริการชุมชน

 แผนงานการศึกษา จำนวน 7,916,400 บาท

 แผนงานสาธารณสุข จำนวน 4,262,500 บาท

 แผนงานสังคมสงเคราะห์ จำนวน 469,200 บาท

 แผนงานเคหะและชุมชน จำนวน 13,749,030 บาท

 แผนงานสร้างความเข้มแข็งของชุมชน จำนวน 630,000 บาท

 แผนงานการศาสนาวัฒนธรรมและนันทนาการ จำนวน 1,210,000 บาท

ด้านเศรษฐกิจ

 แผนงานอุตสาหกรรมและการโยธา จำนวน 5,503,900 บาท

 แผนงานการพาณิชย์ จำนวน 5,485,000 บาท

ด้านการดำเนินงานอื่น

 แผนงานงบกลาง จำนวน 8,520,400 บาท

**เหตุผล**

เพื่อใช้ในการดำเนินงานตามนโยบายของผู้บริหารองค์การบริหารส่วนตำบลบางเตย ที่ได้วางแผนไว้ตามแผนพัฒนาองค์การบริหารส่วนตำบลบางเตย ตลอดปีงบประมาณ พ.ศ. 2560 จึงขอเสนอร่างข้อบัญญัติงบประมาณรายจ่ายประจำปีงบประมาณ พ.ศ.2560 เพื่อสมาชิกสภาองค์การบริหารส่วนตำบลบางเตยพิจารณาเห็นชอบต่อไป

 (ตามรายละเอียดแนบท้าย)

-4-

นายมานพ เฟื่องบางหลวง ตามที่เจ้าหน้าที่วิเคราะห์ฯได้ชี้แจงรายละเอียดของร่างข้อบัญญัติงบประมาณ

(ประธานสภาฯ) รายจ่ายประจำปีงบประมาณ พ.ศ. 2560 แล้ว มีท่านใดจะอภิปราย ซักถาม หรือไม่

นายอรรถพล พลชัย เรียนท่านประธานสภาฯ และผู้เข้าร่วมประชุมทุกท่าน ในส่วนของงานเคหะและชุมชน

(ส.อบต.หมู่ที่ 4) เดิมในเรื่องของการจ้างเหมาเก็บขยะและสิ่งปฏิกูลสิ่งกีดขวางทางน้ำ ที่ในหัวข้อนี้ตกไป

 อยากให้ทางท่านรองนายกอบต.ช่วยชี้แจงในส่วนนี้ด้วยครับ

นายสุรพัต การะเกตุ เรียนท่านประธานสภาฯ ท่านสมาชิกสภาฯ และผู้เข้าร่วมประชุมทุกท่าน ในหัวข้อ

(รองนายกอบต.บางเตย) การเก็บ กำจัดวัชพืชและสิ่งกีดขวางทางน้ำนั้น ในส่วนการบริหารจัดการ คนงาน

 ของเรามี 20 คน เราจะให้พนักงานออกไปดำเนินการจัดเก็บในส่วนนั้น ซึ่งเป็นการ

 จ้างเหมาที่ตั้งงบประมาณไว้ทุกๆปี แต่ในปีนี้เป็นปีที่มีความทับซ้อนกับโครงการของ

 ทางอำเภอ บางหมู่นำเงินงบประมาณหมู่บ้าน 200,000 บาทมาดำเนินการ บางหมู่

 นำงบประมาณ 50,000 บาทมาดำเนินการ ซึ่งทางคณะผู้บริหารจึงปรึกษากันว่าในปี

 งบประมาณหน้า พนักงานของอบต.เรามีจำนวนมาก อาจจะไม่จำเป็นที่จะเป็นการ

 จ้างเหมา เพื่อประหยัดงบประมาณของอบต. ซึ่งในตอนนี้พนักงานคนงานทั่วไปของ

อบต.มีจำนวนมาก จึงตัดงบประมาณในส่วนนี้แล้วจะให้พนักงานของเราออกไป ดำเนินการแทนครับ

นายมานพ เฟื่องบางหลวง มีท่านใดต้องการสอบถามกรณีนี้เพิ่มเติมอีกหรือไม่

(ประธานสภาฯ)

นายอรรถพล พลชัย สมาชิกทุกท่านมีความสงสัยในศักยภาพของในส่วนพนักงานของอบต. ที่จะลงมา

(ส.อบต.หมู่ที่ 4) ดำเนินการ อาจจะติดปัญหาในเรื่องของความชำนาญในพื้นที่ เพราะการลงพื้นที่

 แต่ละครั้งทางน้ำจะแตกต่างจากทางรถยนต์ เพราะเป็นการดำเนินการทางน้ำ จะต้อง

 มีการประสานงานกับสมาชิกตลอด ช่วงเวลาที่ทำงานอาจมีความไม่แน่นอนเพราะ

 ต้องทำงานตามความขึ้นลงของน้ำ เพราะฉะนั้นสมาชิกทุกท่านจะต้องลงความเห็น

 ว่าปัญหานี้จะลงมาช่วยกันกับในส่วนของพนักงานที่จะลงมาดำเนินการ มิฉะนั้นหาก

 ลงพื้นที่แล้วมาเจออุปสรรคก็จะทำให้ไม่ได้เนื้องานตามที่ตั้งเป้าหมายไว้ ในความเห็น

 ส่วนตัวของผม อยากจะให้เป็นช่วงของการทดลองปฏิบัติว่าจะเป็นไปได้หรือไม่

 หลังจากนั้นในหนึ่งปีให้มีการประเมินผลการปฏิบัติงาน น่าจะดีกว่า เพราะถ้าไม่มี

 การประเมินผลงานแล้วนั้น งานที่ออกมาไม่เป็นที่น่าพึงพอใจกับชาวบ้าน ซึ่งถือว่าเป็น

 การแก้ปัญหาที่ไม่มีประสิทธิภาพ

นายสุรพัต การะเกตุ ขอฝากในเรื่องของพนักงานของอบต.ที่ออกไปปฏิบัติงานในพื้นที่ฝากให้ท่านสมาชิก

(รองนายกอบต.บางเตย) ช่วยกันเป็นหูเป็นตาในการปฏิบัติหน้าที่ของอบต. เพื่อการทำงานที่มีประสิทธิภาพต่อไป

นายมานพ เฟื่องบางหลวง มีท่านใดจะสอบถามเรื่องการพิจารณาร่างข้อบัญญัติงบประมาณรายจ่ายประจำปี

(ประธานสภาฯ) งบประมาณพ.ศ.2560 อีกหรือไม่ เมื่อไม่มีสมาชิกสภาฯ ท่านใดจะซักถามอีก จึงขอมติที่ประชุมรับหลักการแห่งร่างข้อบัญญัติงบประมาณรายจ่ายประจำปีงบประมาณ พ.ศ. 2560 นี้ ในวาระที่ 1

/ที่ประชุม...

-5-

ที่ประชุม มีมติเป็นเอกฉันท์รับหลักการแห่งร่างข้อบัญญัติงบประมาณ

 รายจ่ายประจำปีงบประมาณ พ.ศ.2560 ในวาระที่ 1ดังรายละเอียดต่อไปนี้

 - เห็นชอบ 14 เสียง

 - ไม่เห็นชอบ - เสียง

 - งดออกเสียง - เสียง

 ขณะนั้นมีสมาชิกสภาในที่ประชุม 14 ท่าน

 **5.2 การพิจารณาแต่งตั้งคณะกรรมการสภาท้องถิ่น (คณะกรรมการแปรญัตติ ร่างข้อบัญญัติงบประมาณรายจ่ายประจำปี 2560**

นายมานพ เฟื่องบางหลวง ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. 2547

(ประธานสภาฯ) (แก้ไขเพิ่มเติมถึงฉบับที่ 2 พ.ศ. 2554)

 **ข้อ 103** คณะกรรมการสภาท้องถิ่นมี 2 ประเภท คือ

 (1) คณะกรรมการสามัญ ประกอบด้วยสมาชิกสภาท้องถิ่น มีจำนวนไม่น้อยกว่าสามคน

 แต่ไม่เกินเจ็ดคน

 (2) คณะกรรมการวิสามัญ ประกอบด้วยสมาชิกสภาท้องถิ่น หรือบุคคลที่ไม่ได้เป็น

 สมาชิกสภาท้องถิ่น มีจำนวนไม่น้อยกว่าสามคนแต่ไม่เกินเจ็ดคน

 **ข้อ 104** คณะกรรมการสภาท้องถิ่น มีหน้าที่กระทำกิจการหรือพิจารณาสอบสวน เรื่องใดๆอันอยู่ในกิจการของสภาท้องถิ่น แล้วรายงานต่อสภาท้องถิ่น

 สภาท้องถิ่นอาจแต่งตั้งคณะกรรมการวิสามัญ เพื่อพิจารณากิจการของสภาท้องถิ่น เป็นกรณีพิเศษ

 **ข้อ 105** ภายใต้บังคับข้อ 103 และข้อ 104 สภาท้องถิ่นมีอำนาจเลือกสมาชิกสภา

 ท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่างๆ

 ตามความจำเป็นแก่กิจการในหน้าที่ของสภาท้องถิ่นของสภาท้องถิ่น ดังนี้ (1) คณะกรรมการสามัญประจำสภาองค์การบริหารส่วนจังหวัด

 (2) คณะกรรมการตรวจรายงานการประชุม

 (3) คณะกรรมการแปรญัตติร่างข้อบัญญัติ

 (4) คณะกรรมการอื่นๆ ตามที่สภาท้องถิ่นเห็นสมควร

 **ข้อ 107** ภายใต้ข้อบังคับ 103 วิธีเลือกคณะกรรมการสภาท้องถิ่น ให้สมาชิกสภา
 สภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิก

 สภาท้องถิ่นแล้วแต่กรณี

 - ในกรณีที่สมาชิกสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อย

 กว่าสองคน ส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง

 - การเสนอชื่อให้เสนอได้โดยไม่จำกัดจำนวน เว้นแต่ที่ประชุมมีมติเป็นอย่างอื่น

 และให้นำวิธีการเลือกตามข้อ 12 มาใช้บังคับโดยอนุโลม

/นายอำนาจ...

-6-

นายอำนาจ ประสงค์สันติสุข ขอเสนอให้มีจำนวนคณะกรรมการแปรญัตติร่างข้อบัญญัติ จำนวน 5 ท่าน

(สมาชิกสภาฯ หมู่ที่ 5)

นายมานพ เฟื่องบางหลวง มีท่านใดจะเสนออีกหรือไม่

(ประธานสภาฯ)

ที่ประชุม ไม่มีท่านใดเสนออีก

นายมานพ เฟื่องบางหลวง เมื่อไม่มีท่านใดจะเสนออีก ก็ขอให้เสนอชื่อสมาชิกสภาฯ จำนวน 5 ท่าน เป็น

(ประธานสภาฯ) คณะกรรมการแปรญัตติร่างข้อบัญญัติ และขอผู้รับรองที่เป็นสมาชิกสภาฯ

 จำนวนไม่น้อยกว่าสองท่าน

นางสาววารุณี แซ่บู๊ ขอเสนอ *นายอรรถพล พลชัย* สมาชิกสภาฯ หมู่ที่ 4

(สมาชิกสภาฯ หมู่ที่ 7) ผู้รับรอง นายฉลอง จันทราภาษ สมาชิกสภาฯ หมู่ที่ 6

 นายอำนาจ ประสงค์สันติสุข สมาชิกสภาฯ หมู่ที่ 5

นายอำนาจ ประสงค์สันติสุข ขอเสนอ *นายบุญมี น้อยประชา* สมาชิกสภาฯ หมู่ที่ 1

(สมาชิกสภาฯ หมู่ที่ 5) ผู้รับรอง นายพูลผล แซ่ซี สมาชิกสภาฯ หมู่ที่ 3

 นายสุรวุฒิ เกติพันธ์ สมาชิกสภาฯ หมู่ที่ 3

นายฉลอง จันทราภาษ ขอเสนอ *นายนิคม เจริญลักษณ์*  สมาชิกสภาฯ หมู่ที่ 5

(สมาชิกสภาฯ หมู่ที่ ๕) ผู้รับรอง นายสมศักดิ์ สร้อยทอง สมาชิกสภาฯ หมู่ที่ 4

 นายเสรี ปิ่นบัวทอง สมาชิกสภาฯ หมู่ที่ 2

นายอรรถพล พลชัย ขอเสนอ *นายพูลผล แซ่ซี* สมาชิกสภาฯ หมู่ที่ 3

(สมาชิกสภาฯหมู่ที่ 4) ผู้รับรอง นายบุญมี น้อยประชา สมาชิกสภาฯ หมู่ที่ 1

 นายอุทัย แย้มประชา สมาชิกสภาฯ หมู่ที่ 6

นายนิคม เจริญลักษณ์ ขอเสนอ *นายเสรี ปิ่นบัวทอง* สมาชิกสภาฯ หมู่ที่ 2

(สมาชิกสภาฯ หมู่ที่ ๕) ผู้รับรอง นางสาววารุณี แซ่บู๊ สมาชิกสภาฯ หมู่ที่ 7

 นางธนิศา รอดรักวงศ์ไท สมาชิกสภาฯ หมู่ที่ 7

นายมานพ เฟื่องบางหลวง เป็นอันว่าเราได้คณะกรรมการแปรญัตติร่างข้อบัญญัติจำนวน 5 ท่าน

(ประธานสภาฯ) ได้แก่ นายอรรถพล พลชัย สมาชิกสภาฯ หมู่ที่ 4

 นายบุญมี น้อยประชา สมาชิกสภาฯ หมู่ที่ 1

 นายนิคม เจริญลักษณ์ สมาชิกสภาฯ หมู่ที่ 5

 นายพูลผล แซ่ซี สมาชิกสภาฯ หมู่ที่ 3

 นายเสรี ปิ่นบัวทอง สมาชิกสภาฯ หมู่ที่ 2

ที่ประชุม รับทราบ

/นายมานพ...

-7-

นายมานพ เฟื่องบางหลวง ขอให้สมาชิกสภาฯ ทุกท่านช่วยกันพิจารณาเสนอว่าจะกำหนดเสนอคำขอแปรญัตติฯ

(ประธานสภาฯ) มีกำหนดกี่วัน ซึ่งต้องไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่ง

 ร่างข้อบัญญัติงบประมาณนั้น

นายอำนาจ ประสงค์สันติสุข ขอเสนอคำแปรญัตติฯ ไว้ 3 วัน

(สมาชิกสภาฯ หมู่ที่ 5)

นายมานพ เฟื่องบางหลวง มีท่านใดจะเสนอเป็นอย่างอื่นอีกหรือไม่ ถ้าไม่มี เป็นอันว่าขอกำหนดเสนอคำขอ(ประธานสภาฯ) แปรญัตติฯไว้เป็นระยะเวลาสามวันและขอให้คณะกรรมการแปรญัตติฯเตรียมการให้มี

การยื่นคำขอแปรญัตติฯตามกำหนดเวลาต่อไปและขอนัดประชุมสภาสมัยสามัญ สมัยที่ 3 ครั้งที่ 2 /2559 ในวันอังคารที่ 9 สิงหาคม 2559 เวลา 10.00 น.

ที่ประชุม รับทราบ

**ระเบียบวาระที่ 6 เรื่องอื่นๆ (ถ้ามี)**

นายมานพ เฟื่องบางหลวง ขอแนะนำผู้ใหญ่บ้านหมู่ที่ 1 นายนราศักดิ์ จันทร์กลัด ซึ่งรับตำแหน่งเป็นผู้ใหญ่บ้าน

(ประธานสภาฯ) หมู่ที่ 1 บ้านคลองสามบาท

ที่ประชุม รับทราบ

นางมาลี พึ่งเสมา เรียนท่านประธานสภาฯ ท่านสมาชิกสภาฯ คณะผู้บริหาร ผู้นำชุมชน และท่านผู้เข้าร่วม

(พัฒนากร ผู้ประสานงาน ประชุมทุกท่าน วันนี้ มีเรื่องแจ้งให้ทราบดังนี้

ต.บางเตย ) 1.) โครงการหมู่บ้านเศรษฐกิจพอเพียง หมู่ที่ 2 บ้านคอราง ทำไมถึงเลือกหมู่ที่ 2 เพราะ

 ธนาคาร ธกส. เป็นผู้คัดเลือกหมู่บ้านเศรษฐกิจพอเพียงหมู่ที่ 2 ในส่วนการดำเนินงาน

 ได้มีการดำเนินการไปแล้วบางส่วน โดยได้ผ่านการประชุมระดับจังหวัด และเสนอขอ

 งบประมาณไว้แล้ว จำนวน 200,000 บาท โดยจะเป็นการเน้นในเรื่องของการฝึกอาชีพ

 การลดรายจ่าย

 2) เรื่องกองทุนหมู่บ้าน ฝากให้ดำเนินการปฏิบัติตามระเบียบ และขับเคลื่อนต่อไป

 3.) เรื่องกองทุนพัฒนาบทบาทสตรี ซึ่งตอนนี้โอนมาสังกัดกรมการพัฒนาชุมชนดูแล

 และประสานงานกับพัฒนากรคนใหม่ที่จะมาดูแลพื้นที่ตำบลบางเตย ต่อไป

 4.) เรื่องกลุ่มออมทรัพย์ ฝากให้ท่านผู้นำชุมชนและกรรมการแต่ละหมู่บ้านช่วยกันขับเคลื่อน

 5.) เรื่อง แม่ดีเด่นประจำปี 2559 อ.สามพรานจะจัดงานในวันที่ 10 สิงหาคม 2559 โดย

 ชมรมกำนัน/ผู้ใหญ่บ้าน ซึ่งในส่วนของตำบลบางเตย ผู้ที่ได้รับคัดเลือกให้รับโล่แม่ดีเด่น

 คือ นางสมจิตร์ แจ่มศรี หมู่ที่ 2

 สุดท้ายนี้ถือโอกาสกล่าวคำอำลา คณะผู้บริหาร ท่านผู้นำชุมชนทุกท่านและชาวบางเตย

 ทุกท่านที่ได้ให้ความร่วมมือประสานงานกันมาด้วยดีโดยตลอดมา ขอขอบคุณค่ะ

นายอำนาจ ประสงค์สันติสุข เรียนท่านประธานสภาฯ ท่านสมาชิกสภาฯ คณะผู้บริหารและผู้เข้าร่วมประชุมทุกท่าน

(ส.อบต.หมู่ที่ 5) ขอสอบถามเรื่องลำประโดงสาธารณะ จะมีความเป็นไปได้หรือไม่หากจะกลบลำประโดง

 สาธารณะ

/ นายสมพงษ์...

-8-

นายสมพงษ์ เฟื่องบางหลวง ขอชี้แจงการดำเนินการเกี่ยวกับการเปลี่ยนสภาพที่ดินอันเป็นสาธารณสมบัติของแผ่นดิน

(รองนายกอบต.บางเตย) สำหรับพลเมืองใช้ร่วมกัน จากการใช้เพื่อสาธารณประโยชน์อย่างหนึ่งเป็นอีกอย่างหนึ่งเช่น

 การถมคลองเปลี่ยนสภาพเป็นถนน ผู้ขอจะต้องเป็นทบวงการเมืองตามประมวลกฎหมายที่ดิน

 และมีวัตถุประสงค์เพื่อปรับปรุงหรือพัฒนาไปไปใช้เพื่อสาธารณประโยชน์โดยให้ยื่นคำขอ

เป็นหนังสือต่อจังหวัดซึ่งที่ดินตั้งอยู่พร้อมเอกสาร หลักฐาน ไปให้กระทรวงมหาดไทยเพื่อ พิจารณาอนุมัติต่อไป ตามระเบียบกระทรวงมหาดไทยว่าด้วยการเปลี่ยนแปลงสภาพที่ดิน อันเป็นสาธารณสมบัติของแผ่นดินสำหรับพลเมืองใช้ร่วมกันจากการใช้เพื่อสาธารณประโยชน์อย่างหนึ่งเป็นอีกอย่างหนึ่ง พ.ศ.2543

(รายละเอียดตามเอกสารแนบท้าย)

นายสมศักดิ์ สร้อยทอง แจ้งขอยืมเครื่องบดตัดขยะเพื่อนำไปใช้งานในพื้นที่หมู่ที่ 4

(ส.อบต.หมู่ที่ 4)

ที่ประชุม รับทราบ

นายมานพ เฟื่องบางหลวง มีท่านใดจะเสนอเรื่องอื่นๆ อีกหรือไม่ เมื่อไม่มีก็ขอขอบคุณทุกท่านที่เข้าร่วมประชุม

(ประธานสภาฯอบต.บางเตย) และขอปิดการประชุม ขอบคุณครับ

**ปิดประชุม เวลา 11.10 น.**

 ลงชื่อ...............................................................ผู้จดรายงานการประชุม

 (นางธนิศา รอดรักวงศ์ไท)

 เลขานุการสภาองค์การบริหารส่วนตำบลบางเตย

 ลงชื่อ...............................................................ผู้ตรวจรายการประชุม

 (นายมานพ เฟื่องบางหลวง)

 ประธานสภาองค์การบริหารส่วนตำบลบางเตย

-9-

 คณะกรรมการตรวจรายงานการประชุมได้ดำเนินการตรวจเรียบร้อยแล้ว

ลงชื่อ...............................................................

 (นายอำนาจ ประสงค์สันติสุข)

ประธานคณะกรรมการตรวจรายงานการประชุม

ลงชื่อ...............................................................

 (นายบุญมี น้อยประชา)

 คณะกรรมการตรวจรายงานการประชุม

ลงชื่อ...............................................................

 (นายอรรถพล พลชัย)

เลขานุการคณะกรรมการตรวจรายงานการประชุม